钦定古今图书集成/明伦汇编/氏族典/第613卷 > 《廖用贤尚友录》 > 豆卢通
## 钦定古今图书集成/明伦汇编/氏族典/第613卷 > 《廖用贤尚友录》 > 豆卢通

按《隋书豆卢𪟝传》：“通字平东，𪟝之兄也，一名会，弘厚
有器局。在周，少以父功赐爵临贞县侯，武贲中大夫、
北徐州刺史。及高祖为丞相，尉迥遣其所署莒州刺
史乌丸尼率众来攻，通逆击破之，进位大将军。开皇
初，进爵南陈郡公，转相州刺史，尚高祖妹昌乐长公
主。自是恩礼渐隆，迁夏州总管，洪州总管。所在之职”，
并称“宽惠。”十七年，卒官，年五十九，谥曰安。子宽。